Κορομηλιά Τρικάλων

Για οικισμούς στην Ελλάδα με το ίδιο όνομα δείτε το λήμμα: Κορομηλιά (αποσαφήνιση).

Η Κορομηλιά είναι ορεινό παραθεριστικό χωριό του νομού Τρικάλων στον Δήμο Μετεώρων.  

 Γενικά στοιχεία 
Η Κορομηλιά απέχει μόλις 20 λεπτά από τον Δήμο Μετεώρων. Είναι ένα από τα λίγα μη κατοικήσιμα βουνά της Ελλάδας, καθώς, σύμφωνα με τις νεότερες απογραφές του έτους 2021, τον χειμώνα, μένει ακατοίκητη αλλά το καλοκαίρι γεμίζει με τους κατοίκους της, οι οποίοι πηγαίνουν στο χωριό για να διασκεδάσουν, να δροσιστούν και να ξεφύγουν από την καθημερινότητα. Η θερμοκρασία της, το καλοκαίρι φτάνει από 20° έως 30°, ενώ τον χειμώνα είναι από -15° έως και 15°.        

Το υψόμετρο της είναι στα 1.086 μέτρα, όμως ανεβαίνοντας τους επιβλητικούς βράχους του χωριού, το υψόμετρο φτάνει στα 1.186 μέτρα.  

Στην πλατεία του χωριού, βρίσκεται μία ταβέρνα στην οποία, τα βράδια μαζεύονται μικροί και μεγάλοι, διασκεδάζουν και απολαμβάνουν τις μουσικές και τα νόστιμα φαγητά τους.  

Το χωριό έχει δύο εκκλησίες, 1. Αγία παρασκευή, 2. Αγία παρασκευή. Η πρώτη (αγία παρασκευή) και μικρότερη εκκλησία είναι χτισμένη εδώ και πάρα πολλά χρόνια. Η δεύτερη (αγία παρασκευή) χτίστηκε αργότερα από την πρώτη. Έξω από την εκκλησία, υπάρχει ένα μέρος από το οποίο μπορούμε να δούμε τους επιβλητικούς βράχους των Μετεώρων, την πόλη των Τρικάλων και άλλα χωριά της Θεσσαλίας.  

Η πεδιάδα, (εξωτερικός χώρος με παιδική χαρά, γήπεδο του βόλεϋ/μπάσκετ/ποδοσφαίρου και διάφορα μέρη-παγκάκια για να απολαύσετε την θέα και να χαλαρώσετε) κάθε απόγευμα του καλοκαιριού, γεμίζει με άτομα όλων των ηλικιών, όπου έρχονται για να χαλαρώσουν. Στην πεδιάδα, βρίσκονται πολλά, απομακρυσμένα και εξωτικά μονοπάτια. Το ένα από αυτά καταλήγει στο "Πάτωμα", όπως το έχουν ονομάσει οι κάτοικοι, το άλλο στην βρυσούλα του χωριού κτλ. 

Το νερό των βρυσών των σπιτιών, δεν είναι πόσιμο. Για αυτόν τον λόγο, οι κάτοικοι του χωριού, μαζεύουν νερό, από την βρυσούλα, όπου το νερό της, προέρχεται από τις φυσικές πηγές του βουνού. 

Τέλος, η Κορομηλιά, είναι ένας τόπος διασκέδασης, αλλαγής ρουτίνας κ.α. Δυστυχώς δεν υπάρχουν ξενοδοχεία, αλλά είναι ένα πολύ όμορφο μέρος για μία καλοκαιρινή βόλτα.   

 Γεωγραφικά και ιστορικά στοιχεία 
Η Κορομηλιά βρίσκεται σε υψόμετρο 1.086 μέτρων στις πλαγιές της νότιας Πίνδου και τον Κόζιακα. Από την περιοχή διέρχεται το διεθνές μονοπάτι Ε4.

Ως οικισμός δημιουργήθηκε μετά το 1881 από Βλάχους κτηνοτρόφους του Περιβολίου Γρεβενών, οι οποίοι προσήλθαν στην περιοχή έπειτα από την ενσωμάτωση της Θεσσαλίας στο ελληνικό κράτοςΑστέριος Ι. Κουκούδης, Μελέτες για τους Βλάχους, τόμος Β΄. Οι Μητροπόλεις και η Διασπορά των Βλάχων, εκδόσεις Ζήτρος, Θεσσαλονίκη 2000, σελ. 140..

Το χωριό διαθέτει δυο ναούς αφιερωμένους στην Αγία Παρασκευή, ο ένας εκ των οποίων άνω των 100 ετών. Υπάρχει επίσης ένα κοινοτικό κατάστημα που λειτουργεί κατά την καλοκαιρινή περίοδο. Το τοπίο αποτελείται από δάσος ελάτης νεαρής ηλικίας στο μεγαλύτερο κομμάτι του. Το χωριό γιορτάζει στις 26 Ιουλίου (Αγία Παρασκευή) αλλά και στις 15 Αυγούστου. Προσεγγίζεται από τον επισκέπτη με τη βοήθεια επαρχιακού δρόμου (4 χλμ. άσφαλτος, 4χλμ. χωματόδρομος) ο οποίος έχει την αρχή του στο χωριό Διάβα (4 χιλιόμετρα από την Καλαμπάκα) και είναι σε φάση συνεχούς βελτίωσης έως την πλήρη ολοκλήρωση του. Την καλοκαιρινή περίοδο οι παραθεριστές ανέρχονται περί τους 300 το μέγιστο.

 Διοικητικά στοιχεία 
Ως οικισμός αναγνωρίστηκε επίσημα το 1928 και προσαρτήθηκε στην τότε κοινότητα Διάβας. Σύμφωνα με το πρόγραμμα Καλλικράτης, μαζί με τη Διάβα αποτελούν την τοπική κοινότητα Διάβας που ανήκει στη δημοτική ενότητα Καλαμπάκας του δήμου Μετεώρων και σύμφωνα με την απογραφή του 2011 δεν έχει κανένα κάτοικο«ΦΕΚ αποτελεσμάτων ΜΟΝΙΜΟΥ πληθυσμού απογραφής 2011 », σελ. 10624 (σελ. 150 του pdf).

 Εξωτερικοί σύνδεσμοι 
 Κορομηλιά Τρικάλων: Η καλύτερη θέα του Θεσσαλικού κάμπου  από τον ιστότοπο https://mygreekholiday.gr 
Κορομηλιά Τρικάλων από τον ιστότοπο https://www.thessaliatv.gr

 Παραπομπές 

Κατηγορία:Χωριά της περιφερειακής ενότητας Τρικάλων
Κατηγορία:Δήμος Καλαμπάκας
Κατηγορία:Δήμος Μετεώρων